rejauldu/bengali-wikipedia huggingface dataset:
উত্তর-পূর্ব উন্নয়ন মন্ত্ৰণালয় ভারত সরকারেরর অন্তৰ্গত একটি মন্ত্ৰণালয়। ভারত সরকার ২০০১ সালের সেপ্টেম্বর মাসে উত্তর-পূৰ্বাঞ্চলের দ্ৰুত উন্নয়নের জন্য এই মন্ত্ৰণালয় প্ৰতিষ্ঠা করেছিলেন। উত্তর-পূৰ্বাঞ্চলের আটটি রাজ্য যথাক্ৰমে অসম, অরুণাচল প্ৰদেশ, মণিপুর, মেঘালয়, মিজোরাম, নাগাল্যান্ড, ত্ৰিপুরা ও সিক্কিমের আৰ্থসামাজিক উন্নয়নের জন্য এই মন্ত্ৰণালয় কাজ করে। এটি কেন্দ্ৰীয় সরকার ও মন্ত্ৰণালয়সমূহের সাথে উত্তর-পূর্বের রাজ্যিক সরকারের সমন্বয়ক ভূমিকা গ্ৰহণ করে। উত্তর-পূৰ্বাঞ্চলের জনজাতির উন্নয়ন, ব্যক্তিগত খণ্ডের বিনিয়োগের জন্য উপযুক্ত পরিবেশ সৃষ্টি করা এবং দীৰ্ঘস্থায়ী শান্তি ও সুরক্ষা নিশ্চিত করা এর অন্যতম উদ্দেশ্য।  বৰ্তমান উত্তর-পূর্ব উন্নয়ন মন্ত্ৰী ভারতীয় জনতা পাৰ্টির জিতেন্দ্ৰ সিং। তিনি স্বতন্ত্ৰ রাজ্যিক মন্ত্ৰী।   দায়িত্ব ও কৰ্তব্য  উত্তর-পূর্ব উন্নয়ন বিভাগ ২০০১ সালে সৃষ্টি করা হয়েছিল যদিও ২০০৪ সালে এটি পূৰ্ণপৰ্যায়ের মন্ত্ৰণালয়ের স্বীকৃতি লাভ করে। এর মুখ্য কাজ হল উত্তর পূৰ্বাঞ্চলের উন্নয়নের জন্য পরিবেশ নিৰ্মাণ করা।  উত্তর-পূর্ব উন্নয়ন মন্ত্ৰণালয়ের মুখ্য কার্যসমূহ হল,  অসমাপক কেন্দ্ৰীয় পুঁজির যোগান (Non Lapsible Central Pool of Resources)  উত্তর-পূর্ব পরিষদ  কেন্দ্ৰীয় সরকার ও মন্ত্ৰণালয়সমূহের সাথে উত্তর-পূর্বের রাজ্যিক সরকারের সমন্বয়ক ভূমিকা পালন করা  সামৰ্থ্য নিৰ্মাণ  অধিবক্তা ও প্ৰচার  আন্তৰ্জাতিক সহযোগিতা  বিভাগের উদ্যমীতা  সংস্থাসমূহ  উত্তর-পূর্ব উন্নয়ন মন্ত্ৰণালয়ের অন্তৰ্গত সংস্থাসমূহ হল,  উত্তর-পূর্ব পরিষদ  উত্তর-পূর্ব উন্নয়ন ও বিত্তীয় নিগম (নেডফি)  উত্তর-পূর্ব আঞ্চলিক কৃষি বিপণন নিগম  সিক্কিম খনি নিগম  উত্তর-পূর্ব হস্ততাঁত ও হস্তশিল্প উন্নয়ন নিগম  প্রতিমন্ত্ৰী (স্বাধীন দায়িত্ব)   জিতেন্দ্ৰ সিং : নভেম্বর ২০১৪ – বৰ্তমান  বিজয় কুমার সিং : মে ২০১৪ - নভেম্বর ২০১৪  পবন সিং ঘাটোয়ার : জুলাই ২০১১ - মে ২০১৪   তথ্যসূত্র    বহিঃসংযোগ   উত্তর-পূর্ব উন্নয়ন মন্ত্ৰণালয়ের সরকারী ওয়েবসাইট  উত্তর-পূর্ব পরিষদের ২০১৭ বৰ্ষের পরিকল্পনা  বিষয়শ্রেণী:ভারত সরকারের মন্ত্রক বিষয়শ্রেণী:২০০১-এ ভারতে প্রতিষ্ঠিত বিষয়শ্রেণী:উত্তর-পূর্ব ভারত বিষয়শ্রেণী:২০০১-এ প্রতিষ্ঠিত সরকারি সংস্থা
উইলি'স লেডি হল চাইল্ড ব্যালাড নম্বর ৬ এবং রাউড #২২০১গীতিনাট্যের প্রাচীনতম পরিচিত অনুলিপিটি ১৭৮৩ সালে প্রতিলিপিকৃত একটি আবৃত্তি থেকে।  ব্যালাডস উইয়ার্ড অ্যান্ড ওয়ান্ডারফুল (১৯১২) এবং ভার্নন হিল দ্বারা চিত্রিত ২৫টি ঐতিহ্যবাহী কাজের মধ্যে এই ব্যালাডের একটি রূপ।   সারমর্ম  উইলি তার মায়ের ইচ্ছার বিরুদ্ধে বিয়ে করেছে। সে, একজন র্যাঙ্ক ডাইনি হয়ে, তার স্ত্রীকে জাদু করেছে যাতে সে তার সন্তানের জন্ম দিতে না পারে। সে তাকে সোনা দিয়ে ঘুষ দেওয়ার চেষ্টা করে এবং সে তাকে বলে তার স্ত্রী মারা যাবে এবং সে অন্যত্র বিয়ে করবে। পরিবারের স্প্রাইট বিলি ব্লাইন্ড তাকে একটি শিশুর মোমের ডামি তৈরি করতে এবং তার মাকে নামকরণে আমন্ত্রণ জানাতে বলে। মা দেখতে এলেন এবং মোমের মূর্তি দেখে রাগে ফেটে পড়লেন, জানতে চাইলেন কে তার প্রতিটা মোহনীয় মুগ্ধতা ফিরিয়ে দিয়েছে। উইলি তাড়াহুড়ো করে সেগুলিকে নিজেই সরিয়ে দেয় এবং তার স্ত্রী সন্তান জন্ম দেয়।   ভাষ্য  এই গীতিনাট্যটি বিভিন্ন স্ক্যান্ডিনেভিয়ান ভেরিয়েন্টে (TSB A 40) পাওয়া যায়, যা জাদুকরী দ্বারা স্থাপিত বিভিন্ন আকর্ষণ সহ; কখনও কখনও সে বাড়ির একটি স্থানকে মুগ্ধ করতে পারে না এবং যখন প্রসবকালীন মহিলাটি সেখানে স্থানান্তরিত হয়, তখন শিশুর জন্ম হয়। যাদু দ্বারা মহিলাকে বছরের পর বছর প্রসবের মধ্যে রাখা যেতে পারে; প্রায়শই, সে মারা যায়, এবং তার ছেলেরা আট বছর বয়সে জন্ম নেয় এবং তার প্রতিশোধ নেওয়ার শপথ করে।  গ্রীক পুরাণে, হেরাক্লিসের জন্ম একইভাবে বিলম্বিত হয়েছিল, প্রসবের দেবী তার হাত গুটিয়ে রেখেছিলেন। আলকমেনের সেবক গ্যালান্থিস, দেবীকে বলেছিলেন যে আলকমেন জন্ম দিয়েছেন, এবং তার হাত খুলে তাকে অবাক করে দিয়েছিলেন। শিশুর জন্মের অনুমতি দেওয়ার জন্য শাশুড়িকে চমকে দেওয়ার এই রূপটি ইতালীয় রূপকথায় পাওয়া যায়; সাধারণত এটি জন্মের ঘোষণার মাধ্যমে করা হয়, কিন্তু দ্য কিং অফ লাভ-এ, শিশুর বাবা মৃত্যুর ভঙ্গি করে এবং তার বোনেরা তাকে শোক করে, একই প্রভাবে।   তথ্যসূত্র   বিষয়শ্রেণী:চাইল্ডের লোকগাথা বিষয়শ্রেণী:গানের বছর অজানা
ডান|থাম্ব|425x425পিক্সেল| শাড়ি পরিহিত হিন্দু ভারতীয় মহিলা। ছবিটি এঁকেছেন রাজা রবি বর্মা। ভারতীয় উপমহাদেশের অন্যতম প্রাচীন এবং জনপ্রিয় পোশাক- শাড়ি। স্তনপাট্টা (স্তনমসুক) হলো শরীরের উপরের অংশের জন্য ব্যবহৃত একটি ঢিলেঢালা মোড়ানো কাপড়। এটি প্রাচীন ভারতে ব্যবহৃত একটি বক্ষবন্ধনী। এটি প্রাচীনকালে মহিলাদের একটি সাধারণ উপরের পোশাক ছিল যা রোমান মহিলাদের কর্তৃক ব্যবহৃত ম্যামিলার বা স্ট্রফিয়ামের অনুরূপ। স্তনপাট্টা ছিল পোশাকের একটি অংশ বিশেষত নারীদের পোশাকের অংশ। কবি কালিদাস কুরপাসিকার  কথা  উল্লেখ করেছেন, এটি স্তনবন্ধনের আরেকটি রূপ। কবি এক্ষেত্রে উত্তরসঙ্গ এবং স্তনপাট্টা সমার্থক বলে উল্লেখ করেছেন তার কাব্যে। নিম্নাঙ্গের জন্য যে অভ্যন্তরীণ পোশাকগুলো পরা হতো সেগুলোকে বলা হত নিভি বা নিভি বাঁধা ।  মালহারের স্কন্দমাতা ভাস্কর্যে প্রাচীনকালে ব্যবহৃত স্তনপাট্টা ও কঞ্চুকির ব্যবহার দেখানো হয়েছে।    শৈলী  প্রাচীনকালে বিবাহিত রমণীগণ স্তনবৃন্ত বা স্তন পুরোপুরি ঢেকে রাখার জন্য এই বস্ত্রটি ব্যবহার করত। এটি বিভিন্ন কারুকাজে অলঙ্করণকৃত থাকত এবং উত্তরীয়, চাদর প্রভৃতি  অনেক পোশাকের সাথে পরিধান করা হত, উদাহরণস্বরূপ, শাড়ি। সময়ের সাথে সাথে স্তনপাট্টার বিবর্তিত হয়েছে; কয়েকটি বিবর্তিত রূপ হল চোলি বা ব্লাউজ।    আরও দেখুন    উত্তরীয়  অন্তরীয়  আদিবাস   তথ্যসূত্র   বিষয়শ্রেণী:নারীদের পোশাক বিষয়শ্রেণী:ভারতের ইতিহাস বিষয়শ্রেণী:ভারতীয় পোশাক বিষয়শ্রেণী:হিন্দু ধর্মীয় পোশাক
সন্দেশ দুধের ছানা দিয়ে তৈরি একধরনের উপাদেয় মিষ্টান্ন। ছানার সাথে চিনি বা গুড় মিশিয়ে ছাঁচে ফেলে সন্দেশ প্রস্তুত করা হয়ে থাকে। খাদ্য উপাদানের দিক থেকে এটি একটি পুষ্টিকর খাবার। বাঙালির উৎসব আয়োজনে এই নকশাদার উপাদেয় খাবারটির ব্যবহার অনেক প্রাচীন কাল থেকেই হয়ে আসছে। বিভিন্ন এলাকার মিষ্টি তৈরির কারিগরেরা এই সন্দেশ তৈরির ব্যাপারটাকে একটা শৈল্পিক ব্যাপারে পরিণত করে ফেলেছে। ভারতের পশ্চিমবঙ্গ রাজ্যের হুগলি জেলাতে অবস্থিত গুপ্তিপাড়ার "গুপো" সন্দেশকে বাংলার প্রথম "ব্র্যান্ডেড মিষ্টি" বলে মনে করা হয়। বাংলাদেশের নাটোর জেলার সন্দেশ (যা অবাক বা অবাক সন্দেশ  নামেই বিশেষভাবে পরিচিত) জনপ্রিয় একটি মিষ্টান্ন।  সন্দেশ এর জন্য বাংলাদেশের সাতক্ষীরা জেলাও উল্লেখযোগ্য। সেখানকার বিখ্যাত সন্দেশের সুনাম এখন দেশ ছেড়ে বিদেশেও ছড়িয়ে পড়েছে। সাতক্ষীরার ক্ষীরসন্দেশ, সরপুরি, সাদা সন্দেশ, গুড়ের সন্দেশ, পেড়া সন্দেশের স্বাদ সত্যিই অতুলনীয়।  সন্দেশ হচ্ছে দুধের ছানা এবং চিনি কিংবা গুড় সহযোগে প্রস্তুত একটি বাঙালি মিষ্টান্ন৷ কিছু কিছু সন্দেশ তৈরিতে দই কিংবা পনির ব্যবহার করা হয়৷ যেক্ষেত্রে দুধ ফেটিয়ে তা থেকে ঘোল আলাদা করা হয়৷ ঢাকা জেলার কিছু কিছু লোক একে প্রানহরা বলে উল্লেখ করে থাকে৷ যা দধি এবং মাওয়া দিয়ে তৈরি এক ধরনের সন্দেশ৷  ইতিহাস মধ্যযুগের বাংলা সাহিত্য কৃত্তিবাসী রামায়ণ এবং চৈতন্যের কবিতায় সন্দেশের উল্লেখ রয়েছে৷ যদিও উল্লেখিত মিষ্টান্নটির মূল উপাদান অজানা৷ এই সন্দেশ তৈরি করতে ক্ষীর ব্যবহার করা হতো৷ এটি অনুমান করা কঠিন যে ঠিক কখন হতে ক্ষীর সমৃদ্ধ সন্দেশের পরিবর্তে ছানা সমৃদ্ধ সন্দেশ তৈরি শুরু হয়৷ কিন্তু এটা জানা যায় যে, ১৯ শতকের শেষাংশ হতে সাধারনভাবে সন্দেশ বোঝাতে ছানার সন্দেশকেই বোঝানো হয়৷ thumb|ভীম চন্দ্র নাগ, কলকাতার প্রসিদ্ধ সন্দেশ-প্রস্তুতকারক, যার গোড়াপত্তন হয় ১৮২৬ সালে।  প্রস্তুতি থাম্ব|বাম|নলেন গুড়ের সন্দেশ। ছানা অথবা পনির সহযোগে সন্দেশ প্রস্তুত হতে পারে৷ বাংলায় প্রচলিত খুব সাধারণ একটি সন্দেশ হলো মাখা সন্দেশ৷ এটা হালকা আঁচে ছানা ও চিনির মিশ্রণকে গরম করে প্রস্তুত করা হয়৷ এছাড়াও বিভিন্ন ধরনের সন্দেশ রয়েছে৷ কাঁচাগোল্লা তার মধ্যে একটি৷ আরও বিভিন্ন ধরনের সন্দেশের মধ্যে একধরনের সন্দেশ ছানা শুকিয়ে গুড়ো করে ফলের অংশ মেশানো হয় এবং অন্যান্য প্রয়োজনীয় উপকরণ মিশিয়ে প্রস্তুত করা হয়৷ কখনও কখনও সন্দেশে রং মেশানো হয়ে থাকে৷ কিছু কিছু সন্দেশ তৈরির ক্ষেত্রে এর সাথে নারিকেল মেশানো হয়ে থাকে৷ এছাড়াও রয়েছে নলিন গুড়ের সন্দেশ, যা ছানার সাথে গুড় সহযোগে প্রস্তুত করা হয়৷ এটার রং এবং স্বাদ চিনি সহযোগে প্রস্তুত সন্দেশ হতে ভিন্ন হয়ে থাকে৷   তথ্যসূত্র   বিষয়শ্রেণী:পশ্চিমবঙ্গের রন্ধনশৈলী বিষয়শ্রেণী:পশ্চিমবঙ্গের মিষ্টি বিষয়শ্রেণী:দুগ্ধজাত পণ্য বিষয়শ্রেণী:বাংলার খাদ্য বিষয়শ্রেণী:পশ্চিমবঙ্গের মিষ্টান্ন বিষয়শ্রেণী:বাংলাদেশের খাদ্য বিষয়শ্রেণী:বাংলাদেশী রন্ধনশৈলী বিষয়শ্রেণী:বাংলাদেশী মিষ্টান্ন বিষয়শ্রেণী:বাঙালি রন্ধনশৈলী বিষয়শ্রেণী:ভারতীয় মিষ্টান্ন
লুনা ১৯ (বা, লুনিক ১৯) (ই-৮-এলএস সিরিজ) হলো লুনা কর্মসূচির অংশ হিসাবে ১৯৭১ সালে মহাশূণ্যে প্রেরণ করা একটি সোভিয়েত মহাকাশযান। লুনা ১৯ চন্দ্রের মহাকর্ষীয় ক্ষেত্র এবং ম্যাসকনের অবস্থানের পদ্ধতিগত অধ্যয়নকে প্রসারিত করেছিলো। এটি চন্দ্র বিকিরণ পরিবেশ, গামা-সক্রিয় চন্দ্র পৃষ্ঠ এবং সৌর বায়ুও সম্পর্কেও অধ্যয়ন করে। একটি টেলিভিশন সিস্টেমের মাধ্যমে এটি থেকে ফটোগ্রাফিক কভারেজও পাওয়া গিয়েছিলো।   বিবরণ  উৎক্ষেপণ করার পর লুনা ১৯ ১৯৭১ সালের ২৮ সেপ্টেম্বর একটি আর্থ পার্কিং কক্ষপথে অবস্থান নেয় এবং তারপরে এটিকে সেখান থেকে চাঁদের দিকে পাঠানো হয়। ২৯ সেপ্টেম্বর এবং ১ অক্টোবর দুটি মধ্য-পথ সংশোধনের পর লুনা ১৯ ১৯৭১ সালের ২ অক্টোবর চাঁদের চারপাশে একটি কক্ষপথে প্রবেশ করে। প্রাথমিক অরবিটাল প্যারামিটার ছিল ৪০.৫৮° প্রবণতায় ১৪০ x ১৪০ কিলোমিটার।   আরও দেখুন    কৃত্রিম উপগ্রহ এবং মহাকাশ প্রোবের সময়রেখা।   তথ্যসূত্র    বহিঃসংযোগ    Zarya - লুনা কর্মসূচির কালপঞ্জী।   "Luna 19", Solar System Exploration, NASA.gov   বিষয়শ্রেণী:লুনা কর্মসূচি
থাম্ব|ডেথ ভ্যালিতে মেসকাইট স্প্রিংসের উপরে লেদারহেড গুবরে পোকা  কোলিওপটেরোলজি (কোলিওপটেরা এবং গ্রিক , -logia থেকে) হলো কীটতত্ত্বের একটি শাখা এবং কোলিওপটেরা বর্গের গুবরে পোকার বৈজ্ঞানিক গবেষণার অধ্যয়ন।   তথ্যসূত্র    বহিঃসংযোগ    The Coleopterist – includes a biographical dictionary of British coleopterists  Scarab Workers World Directory  German Coleopterists  ZinRu Gouillard J. 2004. Histoire des entomologistes français (1750–1950). Édition entièrement revue et augmentée. Paris, Société Nouvelle des Éditions Boubée. 288 pp.  High definition portraits from Russia
জানিতা আহমেদ ঝিলিক একজন বাংলাদেশী গায়িকা। তিনি ঝিলিক নামে বেশি পরিচিত। তিনি অনেক সুপরিচিত শিল্পীদের সাথে অনেকগুলো সঙ্গীত অ্যালবাম ও এককে কাজ করেছেন। তিনি ২০০৮ সালে চ্যানেল আই মিউজিক্যাল রিয়েলিটি শো সেরা কণ্ঠের চ্যাম্পিয়ন ছিলেন।   প্রারম্ভিক জীবন  ঝিলিক বাংলাদেশের রংপুরে জন্মগ্রহণ করেন। তার পরিবার সংস্কৃতিভিত্তিক ছিল। তিনি বাবার কাছে গান শেখা শুরু করেন। তার বাবা ছিলেন বাংলাদেশের টিভি ও রেডিওর তালিকাভুক্ত গায়ক।   সঙ্গীত জীবন   আমার কি দোষ (২০০৮)  ঝিলিক (২০১২)  প্রথম প্রেম (২০১৪)   তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:রংপুর জেলার ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:২১শ শতাব্দীর বাংলাদেশী গায়িকা
জাতীয় জলপথ ৬ (NW-6) বরাক নদীতে গড়ে তুলা হচ্ছে। ভাঙ্গা থেকে লক্ষীপুর পর্যন্ত ১২১ কিমি এই নদীপথ হল জাতীয় জলপথ ৬। এই জলপথে অতিতে বাংলাদেশের সঙ্গে ভারতের ব্যবসা বাণিজ্য চলত। এই জলপথটি এই অঞ্চলের অর্থনীতিক কেন্দ্রবিন্দুতে পরিণত হবে।  প্রথম পর্যায় প্রথম পর্যায় ভাঙ্গা থেকে শিলচর পর্যন্ত ৭৬ কিমি জলপথকে জাতীয় জলপথ ৬ এ উন্নিত করা হবে।  দ্বিতীয় পর্যায় দ্বিতীয় পর্যায় শিলচর থেকে লক্ষীপুর পর্যন্ত বাকি ৪৬ কিমি জাতীয় জলপথ গঠনকরা হবে বরাক নদীতে।   তথ্যসূত্র   জলপথ আইন, ২০১৫ দি টাইমস ওফ ইন্ডিয়া  বিষয়শ্রেণী:ভারতের জলপথ বিষয়শ্রেণী:আসামের পরিবহন
থাম্ব|250px|২০০৮ সালে নর্ড-কিভু যুদ্ধের সময় গুলির শব্দ শুনে উচ্ছেদ হওয়া মানুষেরা পালিয়ে যাচ্ছেন।থাম্ব|ডান|250px|উগান্ডার আইডিপি ক্যাম্পের একজন দর্জি।  অভ্যন্তরীণভাবে উচ্ছেদকৃত জনগোষ্ঠী (ইংরেজি: Internally displaced person) (IDP) যা সংক্ষেপে আইডিপি নামেও পরিচিত বলতে বোঝায় সেসকল মানুষদের যারা ঠিক শরণার্থীদের মতো দেশ ছেড়ে চলে যান না, বরং নিজেদের বাসগৃহ ত্যাগ করতে বাধ্য হয়ে দেশের সীমান্তে এসে বসবাস করতে থাকেন। ২০০৬ সালের শেষ দিকের হিসাব অনুযায়ী বিশ্বের ৫২টি দেশে প্রায় ২ কোটি ৪৫ লক্ষ উচ্ছেদ হওয়া মানুষ রয়েছেন। এর মধ্যে সবচেয়ে বেশি জনগোষ্ঠী বাস করছে আফ্রিকায়। সেখানে ২১টি দেশে আইডিপি ভুক্তভোগী মানুষের সংখ্যা প্রায় ১ কোটি ১৪ লক্ষ।   তথ্যসূত্র    বহিঃসংযোগ   War and displacement, ICRC  Refugees and internally displaced persons and international humanitarian law, ICRC  Internal displacement in armed conflict: facing up to the challenges   Internal Displacement Monitoring Centre (IDMC), Norwegian Refugee Council  The Guiding Principles on Internal Displacement  Office for the Coordination of Humanitarian Affairs, Inter-Agency Internal DisplacementDivision   IDP Action  Website of the UN Representative of the Secretary-General on internally displaced persons  Brookings-Bern Project on Internal Displacement  বিষয়শ্রেণী:মানবাধিকার লঙ্ঘন বিষয়শ্রেণী:নিপীড়ন বিষয়শ্রেণী:জোরপূর্বক অভিপ্রয়াণ
ইথিওপিয়া, ইথিওপিয়া, ইথিওপিয়া কিদেমি ইথিওপিয়ার দ্বিতীয় জাতীয় সঙ্গীত। এইটি ১৯৭৫ থেকে ১৯৯২ পর্যন্ত ইথিওপিয়ার কমিউনিস্ট সরকারের দ্বারা জাতীয় সঙ্গীত হিসাবে ব্যবহার করা হয়েছিল।www.nationalanthems.info ১৯৯২ সালে "ওয়োদেফিট জেসজেশি, ওয়িদ ইন্নাত ইতয়োপ্প'ইয়া" একে প্রতিস্থাপন করে। এই গানের কথা দিয়েছেন "ডেরেজে মেলাকু মেঙ্গেসহা" এবং সুর দিয়েছেন "সলোমন লুলু মিতিকু"।জাতীয় সঙ্গীতের তথ্য   গানের কথা  গানের কথা আমহারী ভাষায়  ইংরেজি অনুবাদ  বাংলা অনুবাদপ্রথম স্তবকኢትዮጵያ, ኢትዮጵያ, ኢትዮጵያ ቂዳ ሚ ባሂብራሳባዊንናት, አብቢቢ, ላምሊኒ!Ethiopia, Ethiopia – Ethiopia, be first In socialism – flourish, be fertile!. .দ্বিতীয় স্তবকውቃል ኪዳን ጋብታዋል ጃግኖትችህ ሊጆትችሂስሂ, ታራኦትችሂስህ ዲንጊል ማረቲስሂ ላልትዮፕያ አንዲንናት ላናሳንናቲስሂ ማስዋኢት ሊሆኑ ላኪቢር ላዚንናስሂ.Your brave sons have made a covenant, That your rivers and mountains, your virgin land Should be a sacrifice for the unity of Ethiopia, for your freedom, To your honour and renown!. . . .তৃতীয় স্তবকታራማጂ ዋዳ ፊት ባቲባቢ ጎዳንና. ታታቂ ላሲራ ላጋር ቢሊሲጊንና! .Strive forwards on the road of wisdom, Gird yourself for the task, For the prosperity of the land!. . .চতুর্থ স্তবকያጃግኖትችህ ኢንናት ናስህ፣ ባሊጆትችሂስህ ኩሪ። ታላቶትችሂስህ ዪትፉ፣ ላዛላላም ኑሪ!You are the mother of heroes – be proud of your sons, May your enemies perish – may you live for ever!. .   তথ্যসূত্র    বহিঃসংযোগ   জাতীয় সঙ্গীতের কথা  বিষয়শ্রেণী:জাতীয় সঙ্গীত বিষয়শ্রেণী:ইথিওপিয়ার জাতীয় প্রতীক
মালয়ালম ব্রেইল হচ্ছে ভারতী ব্রেইল লিপিসমূহের মধ্যে অন্যতম, যা ভারতীয় অন্যান্য বর্ণমালার মানের জন্যও উপযোগী।World Braille Usage , UNESCO, 2013   বর্ণমালা  বর্ণমালাসমূহ নিম্নরূপ।    মুদ্রিত রূপ അ  ആ  ഇ  ഈ  ഉ  ഊ  എ  ഏ  ഐ  ഒ  ഓ  ഔ আইএসও a  ā  i  ī  u  ū  e  ē  ai  o  ō  au ব্রেইল                          মুদ্রিত রূপ ഋ  ൠ  ഌ  ൡ আইএসও r̥  r̥̄  l̥  l̥̄ ব্রেইল          মুদ্রিত রূপ ക  ഖ  ഗ  ഘ  ങ আইএসও k  kh  g  gh  ṅ ব্রেইল            মুদ্রিত রূপ ച  ഛ  ജ  ഝ  ഞ আইএসও c  ch  j  jh  ñ ব্রেইল            মুদ্রিত রূপ ട  ഠ  ഡ  ഢ  ണ আইএসও ṭ  ṭh  ḍ  ḍh  ṇ ব্রেইল            মুদ্রিত রূপ ത  ഥ  ദ  ധ  ന আইএসও t  th  d  dh  n ব্রেইল            মুদ্রিত রূপ പ  ഫ  ബ  ഭ  മ আইএসও p  ph  b  bh  m ব্রেইল            মুদ্রিত রূপ യ  ര  ല  ള  വ আইএসও y  r  l  ḷ  v ব্রেইল            মুদ্রিত রূপ ശ  ഷ  സ  ഹ আইএসও ś  ṣ  s  h ব্রেইল         একটি যুক্তবর্ণ, এবং  তামিল ব্রেইল-এর সাথে সম্পর্কযুক্ত কয়েকটি বর্ণ রয়েছে,   মুদ্রিত রূপ ക്ഷ  റ  ഴ  24px|alt=<image: ṉa> আইএসও  kṣ  ṟ  ḻ  ṉ  ব্রেইল          আরও কয়েকটা মাত্রা-বর্ণ,   মুদ্রিত রূপ ക്  കം  കഃ আইএসও  হসন্ত  অনুস্বার  বিসর্গ  ব্রেইল       বিরামচিহ্ন  Bharati Braille#Punctuation দেখুন  তথ্যসূত্র   বিষয়শ্রেণী:ভারতী ব্রেইল বর্ণমালা বিষয়শ্রেণী:মালয়ালম ভাষা
রোশেল রাও (জন্ম: ২৫ নভেম্বর ১৯৮৮) হলেন একজন ভারতীয় মডেল, অভিনেত্রী এবং উপস্থাপক। ২০১২ সালে, তিনি ফেমিনা মিস ইন্ডিয়া ইন্টারন্যাশনালের মুকুট জয়লাভ করেছিলেন। তিনি কিংফিশার ক্যালেন্ডারে উপস্থিত হওয়া ছাড়াও বিভিন্ন টেলিভিশন অনুষ্ঠানেও অভিনয় করেছেন। ২০১৫ সালে, তিনি কালারসের প্রচারিত জনপ্রিয় অনুষ্ঠান বিগ বস ৯-এ একজন প্রতিযোগী হিসেবে অংশগ্রহণ করেছিলেন, যেখানে তিনি চতুর্থ স্থান অধিকার করেছিলেন।   প্রারম্ভিক জীবন  রোশেল রাও ১৯৮৮ সালে চেন্নাইয়ে জন্মগ্রহণ করেন। তিনি চেন্নাইয়ের এমওপি বৈষ্ণব কলেজ ফর উইমেন থেকে ইলেক্ট্রনিক মিডিয়াতে বিএসসি সম্পন্ন করেছেন।   ফেমিনা মিস ইন্ডিয়া  ২০১২ সালের জানুয়ারি মাসে, রোশেল রাও পঞ্চম প্যান্টালুন ফেমিনা মিস ইন্ডিয়া দক্ষিণ প্রতিযোগিতায় অংশ নিয়েছিলেন, যেখানে তিনি প্রথম রানার-আপ হয়েছিলেন; শামতা আনচান উক্ত প্রতিযোগিতার শিরোপা জয়লাভ করেছিল।B'lore girl Shamata is Femina Miss India South – The Times of India . Articles.timesofindia.indiatimes.com (23 December 2011). Retrieved on 2015-10-23. পরবর্তীতে তিনি ফেমিনা মিস ইন্ডিয়াতে অংশগ্রহণ করেন এবং ফেমিনা মিস ইন্ডিয়া ইন্টারন্যাশনাল ২০১২ বিজয়ী হিসেবে আবির্ভূত হন। তিনি সর্বমোট ৩টি সাবটাইটেল জয়লাভ করেছেন। "মিস গ্ল্যামারস ডিভা", "মিস র‍্যাম্প ওয়াক", "মিস বডি বিউটিফুল"। তিনি ২০১২ সালের অক্টোবর মাসে, জাপানের ওকিনাওয়ায় অনুষ্ঠিত মিস ইন্টারন্যাশনাল ২০১২ প্রতিযোগিতায় ভারতকে প্রতিনিধিত্ব করেছিলেন, যেখানে তিনি ৬৮টি দেশের মধ্যে নবম স্থান অধিকার করেছিলেন।   সাল প্রতিযোগিতা ফলাফল চরিত্র ২০১২ মিস ইন্ডিয়া দক্ষিণ প্রথম রানার-আপ স্বভূমিকা ফেমিনা মিস ইন্ডিয়া বিজয়ী স্বভূমিকা মিস ইন্টারন্যাশনাল নবম স্বভূমিকা  রিয়ালিটি টিভি   সাল অনুষ্ঠান চ্যানেল নোট ২০১৩ ঝলক দিখলা যা কালারস ওয়াইল্ড কার্ড প্রবেশ ২০১৪ লাইফ মে এক বার ফক্স লাইফএভেলিন শর্মা, পিয়া ত্রিবেদী এবং মেহেক চেহেলের সাথে ফিয়ার ফ্যাক্টর: খতরোঁ কে খিলাড়ি ৫ কালারস ২০১৫–২০১৬ বিগ বস ৯ ৪র্থ স্থান ২০১৬–বর্তমানদ্য কপিল শর্মা শো সনি টিভি লটারি, চিঙ্গার  তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:চেন্নাইয়ের নারী মডেল বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:জার্মান বংশোদ্ভূত ভারতীয় ব্যক্তি বিষয়শ্রেণী:তামিলনাড়ুর নারী মডেল বিষয়শ্রেণী:১৯৮৮-এ জন্ম বিষয়শ্রেণী:চেন্নাইয়ের অভিনেত্রী বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:ভারতের সুন্দরী প্রতিযোগিতার প্রতিযোগী বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী বিষয়শ্রেণী:মিস ইন্টারন্যাশনাল ২০১২-এর প্রতিনিধি
ব্রহ্মশিরাস্ত্র হল প্রাচীন ভারতীয় গ্রন্থে বর্ণিত সবচেয়ে ধ্বংসাত্মক অস্ত্র, যা দেবতাদের অস্তিত্বকে শেষ করতে সক্ষম। এটা মনে করা হয় যে ব্রহ্মশিরাস্ত্র ব্রহ্মাস্ত্রের চেয়ে উচ্চতর, এবং মহাবিশ্ব বা এমনকি মহাবিশ্বের যেকোনো কাঙ্খিত সত্তাকে ধ্বংস করতে ব্যাপক বিস্ফোরণ ও তরঙ্গের চেইন প্রতিক্রিয়া সৃষ্টি করে। অস্ত্রটি ভগবান ব্রহ্মার চারটি মাথার সাথে এর টিপ হিসাবে প্রকাশিত হয়। ঋষি অগ্নিবেশ, পরশুরাম, কর্ণ,  অর্জুন ও অশ্বত্থামা এই অস্ত্রটি ব্যবহার করার জ্ঞানের অধিকারী ছিলেন। এই অস্ত্রটি যেকোন বস্তুতে, এমনকি ঘাসের ব্লেডেও ব্যবহার করা যেতে পারে।  মহাভারতে, এটি ব্যাখ্যা করা হয়েছে যে যখন এই অস্ত্রটি আহ্বান করা হয়, "এটি আগুনের বিশাল গোলকের মধ্যে ভয়ানক শিখায় জ্বলে ওঠে। বজ্রপাতের অসংখ্য শব্দ শোনা যায়, পৃথিবীতে ফাটল শুরু হয়, নদী শুকিয়ে যায়, হাজার হাজার উল্কা পড়ে যায় এবং সমস্ত জীবন্ত প্রাণী প্রচণ্ড আতঙ্কে ভীত হয়ে পড়ে। পুরো আকাশ যেন শব্দে ভরে গেছে এবং আগুনের শিখা দিয়ে একটি ভয়ানক দিক অনুমান করেছে। তার পাহাড়, জল এবং গাছ সহ সমগ্র পৃথিবী কেঁপে উঠল৷ যখন এটি একটি অঞ্চলে আঘাত করবে, তখন এটি ধ্বংস হয়ে যাবে এবং সেখানে কিছুই জন্মাবে না, এমনকি পরবর্তী ৫০ ব্রহ্ম বছর (১৫৫.৫ ট্রিলিয়ন মানব বছর) পর্যন্ত ঘাসের ফলকও হবে না।Hindu units of time - Wikipedia" . en.m.wikipedia.org. Retrieved 2020-11-11.Sacred Texts  Hinduism  Mahabharata   আরও দেখুন    ভারতীয় মহাকাব্য  রামায়ণ  মহাভারত  পুরাণ  ব্যুহ   তথ্যসূত্র   বিষয়শ্রেণী:হিন্দু পৌরাণিক অস্ত্র বিষয়শ্রেণী:হিন্দু পুরাণ বিষয়শ্রেণী:ব্রহ্মা
আবদুল্লাহ ইবনে উনাইসের অভিযান, যা খালেদ বিন সুফিয়ানের হত্যাকাণ্ড নামেও পরিচিত ছিল বনু লাহিয়ানের বিরুদ্ধে প্রথম আক্রমণ, যা হিজরি ৩ সালের মহরম মাসে সংঘটিত হয়েছিল। জানা গেছে যে খালেদ বিন সুফিয়ান আল-হাতালি ( বনু লাহিয়ান গোত্রের প্রধান হুদাইর নামেও পরিচিত) মদীনায় আক্রমণের কথা বিবেচনা করেছিলেন এবং তিনি নাখলা বা উরানার লোকদেরকে মুসলমানদের সাথে যুদ্ধ করার জন্য উস্কানি দিচ্ছেলেন। তাই মুহাম্মদ আবদুল্লাহ ইবনে উনাইসকে তাকে হত্যা করার জন্য পাঠান। রাতে খালেদ বিন সুফিয়ানের মাথা কেটে ফেলার পর উনাইস তা মুহাম্মদের কাছে ফিরিয়ে আনেন।Za'd Al-Ma'ad p. 2/109; Ibn Hisham p. 2/619.   বনু লাহিয়ানের প্রধানের উপর আক্রমণ  মদিনায় হিজরতের পর মুহাম্মদ সম্ভাব্য আক্রমণের তথ্য সংগ্রহের চেষ্টা করেছিলেন এবং তার শত্রুদের চূর্ণ করার জন্য কাজ করেছিলেন। এই অভিযানটি একই রকম একটি সংবাদে কার্যকর করা হয়েছিল। আবদুল্লাহ ইবনে উনাইস খালেদ বিন সুফিয়ান আল-হাথালিকে (বনু লাহিয়ান গোত্রের প্রধান হুদাইর নামেও পরিচিত) তার স্ত্রীর সাথে পেয়েছিলেন। খালেদ বিন সুফিয়ান তাকে বিশ্বাস করতেন। অতঃপর উনাইস তার সাথে একান্তে কথা বলতে বলল, একবার কথোপকথনের সময় আবদুল্লাহ ইবনে উনাইস ইবনে সুফিয়ানের সাথে অল্প দূরত্ব হেঁটে গেলেন এবং সুযোগ পেলে তাকে তলোয়ার দিয়ে আঘাত করে হত্যা করলেন। ইবনে সুফিয়ানকে হত্যা করার পর তিনি তার মাথা কেটে মুহাম্মদের কাছে নিয়ে আসেন। মুহাম্মাদ তাকে পুরস্কার হিসাবে তার লাঠি দিয়েছিলেন এবং বলেছিলেন:এটি কেয়ামতের দিন আপনার এবং আমার জন্য স্বীকৃতির চিহ্ন হিসাবে কাজ করবে ( মুসনাদে আহমদ ৩:৪৯৬)Ibn Hisham 2/619.As-Sunnah, says Ahmad 3:496, al-Waqidi 2:533, archiveবনু লাহিয়ানের আরেকটি শাখা তাদের নেতা খালেদ বিন সুফিয়ানের হত্যার প্রতিশোধ নেওয়ার পরিকল্পনা করে।   ইসলামী উৎস    জীবনীমূলক সাহিত্য  এই ঘটনাটি ইবনে হিশামের মুহাম্মদের জীবনীতে উল্লেখ করা হয়েছে। মুসলিম আইনবিদ ইবনে কাইয়িম আল-জাওজিয়াও তার মুহাম্মদের জীবনী, জাদ আল-মাআদে ঘটনাটি উল্লেখ করেছেন। আধুনিক উৎস যেমন আর-রাহীকুল-মাখতুমেও এই ঘটনা অন্তর্ভুক্ত করা হয়েছে।Ar-Raheeq Al-Makhtum - The Sealed Nectar .  মুসলিম আইনবিদ তাবারি, মুহাম্মদের জীবনীতেও ঘটনাটি উল্লেখ করেছেন:   হাদিস সাহিত্য  ঘটনাটি সুন্নি হাদিস সংকলন সুনানে আবু দাউদেও উল্লেখ করা হয়েছে:  ঘটনাটি মুসনাদে আহমাদ ৩:৪৯৬ এও উল্লেখ করা হয়েছে।    আরও দেখুন    মুহাম্মদের অভিযানের তালিকা  মুহাম্মদের সামরিক কর্মজীবন   তথ্যসূত্র    উৎস      বিষয়শ্রেণী:মুহাম্মাদ কর্তৃক নির্দেশিত অভিযান বিষয়শ্রেণী:৬২৪
এথিয়েস্ট অ্যালায়েন্স ইন্টারন্যাশনাল (অর্থ: আন্তর্জাতিক নাস্তিক জোট) যুক্তরাষ্ট্র ভিত্তিক একটি অলাভজনক সংস্থা। সংস্থাটি বিশ্বে নাস্তিকতা ও মুক্তচিন্তা সম্পর্কে সচেতনতা ও এর প্রচার করতে কাজ করে।The World's Newest Major Religion: No Religion, National Geographic   তথ্যসূত্র    বহিঃসংযোগ      আমেরিকার এথিয়েস্ট অ্যালায়েন্সের ওয়েবসাইট  ইউরোপীয় এথিয়েস্ট অ্যালায়েন্সের ওয়েবসাইট  বিষয়শ্রেণী:নাস্তিক সংগঠন বিষয়শ্রেণী:১৯৯১-এ প্রতিষ্ঠিত সংগঠন বিষয়শ্রেণী:১৯৯১-এ মার্কিন যুক্তরাষ্ট্রের প্রতিষ্ঠিত বিষয়শ্রেণী:ওয়াশিংটন, ডি.সি. ভিত্তিক অলাভজনক সংগঠন বিষয়শ্রেণী:মার্কিন যুক্তরাষ্ট্রের সংশয়বাদী সংগঠন বিষয়শ্রেণী:১৯৯১-এ মার্কিন যুক্তরাষ্ট্রে প্রতিষ্ঠিত
thumb|320px|বৈদিক পঞ্জিকা অনুযায়ী তিথি বৈদিক পঞ্জিকা অনুযায়ী, একটি চান্দ্র দিনকে তিথি বলে। চাঁদ ও সূর্যের মধ্যে ১২ ডিগ্রি দ্রাঘিমাকোণ বৃদ্ধির সময়কে একটি তিথির সময়কাল ধরা হয়। তিথির সূচনার সময় দিন অনুযায়ী বদল হয় এবং তিথির মোট সময়কাল ১৯ ঘণ্টা থেকে ২৬ ঘণ্টার মধ্যে থাকে।  পঞ্চাঙ্গ thumb|চিত্রটি তিথির হিসেব বুঝায় হিন্দু মুহুর্ত (আটচল্লিশ মিনিটের সময়কাল) হিন্দু জ্যোতির্বিদ্যার পাঁচটি বৈশিষ্ট্যে উপস্থাপিত হতে পারে, যথা, সপ্তাহের দিন, তিথি, নক্ষত্র চাঁদের নক্ষত্রবাদ, যোগ সূর্য ও চাঁদের মধ্যে কৌণিক সম্পর্ক এবং করণ তিথির অর্ধেক।  তিথি হিন্দুদের প্রতিদিনের নক্ষত্রের পাশাপাশি মুহুর্তা নির্বাচনের ক্ষেত্রে বিশেষ ক্রিয়াকলাপের সাথে একটি গুরুত্বপূর্ণ ভূমিকা পালন করে। শুভ তিথির পাশাপাশি অশুভ তিথিও আছে, যেগুলোকে কোনো কোনো উদ্দেশ্যে অন্যের চেয়ে বেশি ভালো বলে মনে করা হয়। পঞ্চাঙ্গের প্রকারভেদ পঞ্চাঙ্গে গণনাও সময় ও স্থান অনুসারে করা হয় কারণ পঞ্চাং যা উত্তর ভারতে প্রযোজ্য তা দক্ষিণ ভারতে প্রযোজ্য নয়, তাই অঞ্চলভেদে পঞ্চাঙ্গের পার্থক্য হয়। কিন্তু যে কোনো পঞ্চাঙ্গে তথ্যের স্তরে প্রায় সমতা রয়েছে। যে কোন পঞ্চাঙ্গে তিথি, বর, নক্ষত্র, যোগ ও করণ প্রভৃতি পাঁচটি অংশ থাকে, কারণ এই পাঁচটি অংশের তথ্য এতে থাকে, তাকে পঞ্চাঙ্গ বলে। পঞ্চাঙ্গের ধরন সম্পর্কে বলতে গেলে, এটি অঞ্চল ও ধর্মীয়-সাংস্কৃতিক ভিত্তিতে অনেক প্রকারের হয়।  একা ভারতেই অনেক ধরনের পঞ্জিকা পাওয়া যায়। ভারতীয় পঞ্জিকাগুলি মূলত চাঁদ, নক্ষত্রপুঞ্জ এবং সূর্যের গতির উপর ভিত্তি করে সময় গণনা করে তৈরি করা হয়। উত্তর ভারতে, যেখানে মাসের সমাপ্তি পূর্ণিমার সাথে জড়িত, দক্ষিণ ভারতে অমাবস্যাকে মাসের শেষ হিসাবে বিবেচনা করা হয়। বছর গণনা করতে, এটি সৌর বছর থেকে গণনা করা হয়। নক্ষত্রমণ্ডলী অনুসারে, একটি মাস ২৭ দিনের, যখন চাঁদের গতিবিধি অনুসারে, এটি ২৯.৫ দিনের।  তিথিসমূহ প্রতি চান্দ্র মাসে ৩০টি তিথি আছে, প্রতি মাসে দুটি দিন থাকে, যথাক্রমে শুক্ল ও কৃষ্ণ পক্ষের দিন, যাদের নাম দেওয়া হলো:  শুক্লপক্ষ কৃষ্ণপক্ষ ০১. প্রথমা বা প্রতিপদ ০১. প্রথমা বা প্রতিপদ ০২. দ্বিতীয়া ০২. দ্বিতীয়া ০৩. তৃতীয়া ০৩. তৃতীয়া ০৪. চতুর্থী ০৪. চতুর্থী ০৫. পঞ্চমী ০৫. পঞ্চমী ০৬. ষষ্ঠী ০৬. ষষ্ঠী ০৭. সপ্তমী ০৭. সপ্তমী ০৮. অষ্টমী ০৮. অষ্টমী ০৯. নবমী ০৯. নবমী ১০. দশমী ১০. দশমী ১১. একাদশী ১১. একাদশী ১২. দ্বাদশী ১২. দ্বাদশী ১৩. ত্রয়োদশী ১৩. ত্রয়োদশী ১৪. চতুর্দশী ১৪. চতুর্দশী ১৫. পূর্ণিমা ১৫. অমাবস্যা  আরও দেখুন  হিন্দু কাল গণনা   তথ্যসূত্র    বহিঃসংযোগ   বিষয়শ্রেণী:সময়ের একক বিষয়শ্রেণী:সংস্কৃত শব্দ ও শব্দবন্ধ বিষয়শ্রেণী:হিন্দু পঞ্জিকা  বিষয়শ্রেণী:হিন্দু জ্যোতির্বিজ্ঞান বিষয়শ্রেণী:হিন্দু জ্যোতিষশাস্ত্র বিষয়শ্রেণী:হিন্দি শব্দ ও বাক্যাংশ
thumb|ল্হো-ব্রাগ-র্গ্যাল-স্রাস-ব্জাং-পো ল্হো-ব্রাগ-র্গ্যাল-স্রাস-ব্জাং-পো  () (মৃত্যু-১৩৫৬) চতুর্দশ শতাব্দীর ব্কা'-গ্দাম্স ধর্মসম্প্রদায়ের একজন বিখ্যাত তিব্বতী পণ্ডিত ছিলেন।  সংক্ষিপ্ত জীবনী ল্হো-ব্রাগ-র্গ্যাল-স্রাস-ব্জাং-পো ত্রয়োদশ শতাব্দীর শেষ ভাগে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। তিনি দশ বছর বয়সে ল্হো-ব্রাগ-সেং-গে-ব্জাং-পো নামক ব্কা'-গ্দাম্স ধর্মসম্প্রদায়ের বিখ্যাত পণ্ডিতের নিকট দীক্ষা গ্রহণ করেন এবং মহাকরুণা ও লাম-রিম সম্বন্ধে শিক্ষা গ্রহণ করেন। তিনি ম্ত্শো-স্না-বা-শেস-রাব-ব্জাং-পো () ও মোন-গ্রা-পা-ত্শুল-খ্রিম্স-ব্ক্রা-শিস () নামক ব্কা'-গ্দাম্স ধর্মসম্প্রদায়ের বিখ্যাত দুই পণ্ডিতের নিকট শিষ্যত্ব গ্রহণ করেন। তার সর্বাপেক্ষা উল্লেখযোগ্য শিষ্য ছিলেন গ্রুব-ছেন-নাম-ম্খা'-র্গ্যাল-ম্ত্শান  তথ্যসূত্র  বিষয়শ্রেণী:কদম বিষয়শ্রেণী:১৩৫৬-এ মৃত্যু